ต่างชาติหอมกลิ่นค้าปลีกไทย บิ๊กเดอะมอลล์อ้อนรัฐลดภาษี
นางสาวศุภลักษณ์ อัมพุช ประธานกรรมการ บริษัท เดอะมอลล์ กรุ๊ป จำกัด เปิดเผยว่า ภาพรวมธุรกิจห้างสรรพสินค้าของไทยปีนี้ยังคงได้รับความนิยมจากกลุ่มลูกค้าต่างชาติ และส่งผลให้ประเทศไทยยังคงอยู่ในอันดับ 1 ของห้างสรรพสินค้าเอเชีย (ไม่รวมประเทศจีน) ที่เป็นจุดหมายปลายทางที่นักท่องเที่ยวชาวต่างชาติต้องเข้ามาช็อปปิ้ง และเป็นอันดับ 10 ของโลก ถือเป็นอันดับที่น่าพอใจมาก ทั้งนี้เชื่อว่าหากประเทศไทยไม่มีปัจจัยลบทางด้านการเมือง ปีนี้ห้างสรรพสินค้าของไทยน่าจะได้ปรับอันดับขึ้นมาอยู่อันดับ 7 ของโลกแน่นอน,เพื่อกระตุ้นให้ธุรกิจค้าปลีกของประเทศไทย สามารถแข่งขันกับทั่วโลกและประเทศเพื่อนบ้านได้ ภาครัฐควรให้การสนับสนุน โดยเฉพาะเรื่องการปรับลดอัตราภาษีนำเข้ากลุ่มสินค้าฟุ่มเฟือย เช่น สินค้าแฟชั่นแบรนด์เนม และเครื่องสำอางให้อยู่ที่ 10% จากปัจจุบันมีการจัดเก็บอัตราภาษีสูงถึง 30% เพราะความท้าทายของการทำห้างสรรพสินค้าของไทยปี 2559 อยู่ที่เรื่องปัญหาความวุ่นวายทางการเมือง และกำแพงภาษีสินค้ากลุ่มแฟชั่นแบรนด์เนม หากรัฐสามารถปรับลดลงมาได้สักครึ่งหนึ่งจากที่จ่ายกันอยู่ในปัจจุบัน เชื่อว่าจะสามารถดึงนักท่องเที่ยวชาวต่างชาติให้เข้ามาช็อปปิ้งซื้อสินค้าในประเทศไทยเพิ่มขึ้นจำนวนมากแน่นอน,สำหรับการเข้าร่วมกับสมาคมผู้ประกอบการห้างสรรพสินค้านานาชาติ หรือไอเอดีเอส (IADS) จัดงานประชุมใหญ่สามัญประจำปี ครั้งที่ 56 ครั้งแรกในประเทศไทยที่มีการรวมตัวของเจ้าของกิจการ ผู้ประกอบการ และคณะผู้บริหารระดับสูงจาก 21 กลุ่มบริษัท ที่มีกิจการอยู่ใน 50 ประเทศทั่วโลก ระหว่างวันที่ 22-23 ต.ค.นี้ ที่โรงแรมสยามเคมปินสกี้ ก็เพื่อร่วมกันแบ่งปันประสบการณ์ในการดำเนินธุรกิจ กำหนดทิศทางค้าปลีกโลก และทำรอยัลตี้คัสโตเมอร์หรือแลกเปลี่ยนลูกค้าร่วมกัน ซึ่งถือเป็นโอกาสดีในการสร้างภาพลักษณ์ที่ดีให้กับห้างสรรพสินค้าของไทยให้เป็นที่รู้จักทั่วโลกด้วย.
ภาพรวมธุรกิจห้างสรรพสินค้าของไทยปีนี้ยังคงได้รับความนิยมจากกลุ่มลูกค้าต่างชาติ และส่งผลให้ประเทศไทยยังคงอยู่ในอันดับ1 ของห้างสรรพสินค้าเอเชีย(ไม่รวมประเทศจีน)ที่เป็นจุดหมายปลายทางที่นักท่องเที่ยวชาวต่างชาติต้องเข้ามาช็อปปิ้ง
ข่าวเศรษฐกิจ,ศุภลักษณ์ อัมพุช,เดอะมอลล์ กรุ๊ป,ธุรกิจห้างสรรพสินค้า,กลุ่มลูกค้าต่างชาติ,ช็อปปิ้ง,ปัจจัยลบ,ด้านการเมือง,ข่าว,ไทยรัฐออนไลน์